**Ályktun aðalfundar FOSS stéttarfélags í almannaþjónustu 2021**

Stór áfangi náðist í síðustu kjarasamningum við Ríki, borg og sveitarfélög þegar samið var um styttingu vinnuvikunnar. Starfsmenn í dagvinnu geta stytt vinnuvikuna um allt að 4 tíma á viku. Til þess að þetta verði gerlegt þarf að eiga sér stað umbótarsamtal á vinnustöðum þar sem greining fer fram og allir möguleikar skoðaðir, tillögur lagðar fram og kosið.

Því miður sýnir tölfræðin okkur það að mörg sveitarfélög á landinu hafa ekki sinnt þessu verkefni eins og samningar kveða á um.

Aðalfundur FOSS skorar á sveitarfélögin að standa við gildandi kjarasamninga og gefa stofnunum rými til að klára þetta verkefni.